IniciLletres al ParlamentLectura de textos de Ramon Llull a "Lletres al Parlament 2016"
Dilluns, 07 abril 2014 11:18
Escrit per Dolors Llorens
Divendres, dia onze d’abril a partir de les dotze del migdia, tindrà lloc al Parlament de Catalunya la desena edició de “Lletres al Parlament”, una activitat de foment de la lectura que organitzen conjuntament el Parlament de Catalunya i la Institució de les Lletres Catalanes.
L’edició d’enguany s’emmarca dins dels múltiples actes de commemoració de l’Any Vinyoli que impulsarà durant tot l’any el Departament de Cultura, a través de la Institució de les Lletres Catalanes, per difondre l’obra i la figura del poeta amb motiu dels cents anys del seu naixement, i per tant s’ha escollit per la lectura el poemari Domini Màgic, (Empúries, 1984).
La lectura serà conduïda pel periodista Toni Puntí i estarà acompanyada amb interludis musicals a càrrec del Quartet Gaudí, un conjunt instrumental d’estudiants de l’Escola Superior de Música de Catalunya integrat per Javier González (violí), Maria Tió (violí), Gemma Pujol (viola) i Rocío López (violoncel).
La vicepresidenta primera, Anna Simó, presidirà l’acte i, conjuntament amb el conseller de Cultura, Ferran Mascarell, i el fill del poeta, Albert Vinyoli, seran els encarregats d’obrir la lectura a les 12 del migdia a la Sala Auditori del Parlament.
Entre les lectores i els lectors hi ha prevista la participació, a banda de diputades i diputats dels diferents grups parlamentaris, d’Antoni Solà, alcalde de Santa Coloma de Farners; Joan Català, alcalde de Begur; Pep Solà, autor de la biografia de Vinyoli; Margarita Casacuberta directora de la càtedra Vinyoli; Jordi Llavina, comissari de l’Any Vinyoli; l’actriu Mercè Sampietro; Joan Guitart, ex conseller de Cultura de la Generalitat i amic del poeta; Joan Roglà, President de Càritas, Núria Candela, actriu i rapsoda, Xavier Folch, editor de la poesia completa de Vinyoli; pintor; Àlex Susanna, director de l’Institut Ramon Llull, entre d’altres.
Un cop finalitzat l’acte s’oferirà una visita guiada al Parlament de Catalunya.
Nota: Si voleu assistir a l’acte, heu d’emplenar el formulari de confirmació d’assistència: http://www.parlament.cat/web/actualitat/actes o enviar un correu electrònic a: Aquesta adreça electrònica s'està protegint contra robots de correu brossa. Necessites JavaScript habilitat per veure-la.
Tot l’acte es podrà seguir en directe pel web del Parlament www.parlament.cat i www.lletrescatalanes.cat
Llegit 3916 vegades	Darrera modificació el Divendres, 18 juliol 2014 11:58
Publicat a Lletres al parlament